ORISSAARE LASTEAIA HOOLEKOGU KOOSOLEKU

**PROTOKOLL**

11.04.2017

Algus: 17.00, lõpp: 18.00

Koht: Lasteaia saal

Juhatas: Saida Kuusk

Protokollis: Ave Erikso

Võtsid osa: Sigrid Schönberg, Evely Valgur, vallavalitsuse esindaja Martin Käärid ning kasvatajate esindaja Ülle Sülla.

**PÄEVAKORD**

1. Lasteaia lahtiolekuajad
2. Lasteaiaga seotud projektid
3. Lasteaia arengukava aastateks 2018-2020
4. Hoolekogu poolt korraldatavad üritused
5. Jooksvad küsimused

**1. Lasteaia lahtiolekuajad.**

### Saida Kuusk teavitas hoolekogu liikmeid, et lasteaia juhtkonnale on laekunud 3 avaldust, sooviga lasteaia hommikust lahtiolekuaega muuta. Lasteaia juhtkond on lasteaia personaliga antud teemat majasisestel koosolekutel arutanud ning lasteaia personal on jõudnud otsusele, et valverühma avamine on järgmisest õppeaastast õigustatud. Juhataja on sel teemal pöördunud ka vallavalitsuse poole ning on saanud kinnitust, et valverühma avamiseks vajalikud vahendid leitakse. Vastavalt Koolieelse lasteasutuse seaduse **§ 19 l**õikele 2 otsustab kohalik omavalitsus lasteaia lahtioleku aja lähtudes hoolekogu ettepanekust.

### OTSUS: Lähtudes eeltoodust koostab Orissaare lasteaia hoolekogu Orissaare Vallavalitsusele ettepaneku avada valverühm Orissaare Lasteaias „Päikesekiir“ alates 01.09.2017, millest tulenevalt lugeda sellest hetkest alates lasteaia lahtiolekuaegadeks E-R 07:00-18:00.

**2. Lasteaiaga seotud projektid**

Martin Käärid annab ülevaate lasteaiaga seotud prjektidest. KIK-i vahenditest renoveeritakse 2018 aasta suvel Lasteaia ruumid, koos kõikide uste-akende vahetusega, põrandate renoveerimisega, ümber kolitakse ka soojasõlm (koosoleku toimumise hetkel on projekt veel rahastusotsuse ootel). 2019 aastal on planeeritud lasteaia õueala renoveerimine, mille maksumuseks on arvestatud 150 000 eurot.

Valla poolt lubatud „lamavad politseinikud“ peaksid saama paigaldatud aprilli kuu jooksul.

**3. Lasteaia arengukava aastateks 2018-2020**

Saida Kuusk palub hoolekogul korraldata oma rühmas lasteaia kohta käiv SWOT analüüs. SWOT analüüsi tulemused peaksid olema lasteaia juhatusele esitatud aprilli lõpuks.

**4. Hoolekogu poolt korraldatavad üritused**

Lasteia juhtkonna ja personali koosolekul arutati, mida võiks hoolekogu sel kevadel veel ettevõtta. Lasteaia juhataja teeb hoolekogule ettepaneku korraldada kevadlaat.

**OTSUS:** „Lasteaia avatud kevadlaat“ toimub 15.05.2017, kell 16:00-18:00. Ostma ja müüma võivad tulla nii lasteiaialaste vanemad kui ka inimesed, kelle lapsed lasteaias ei käi. Kaupadeks võivad olla käsitöö, küpsetised, hoidised, taimeistikud, mänguasjad, kasutatud riided (kirbuka formaadis) jne. Laada kuulutus panna üles ka alevi teadetetahvlile.

**5.Jooksvad küsimused**

1. Hoolekogu liikmed tundsid huvi järgmise aasta rühmade suuruse kohta. Uuel õppeaastal alustab sõimerühmana Siilide rühm. Hetkel Jänkude rühma lapsed jätkavad samades ruumides, samade õpetajatega. Järgmisel õppeaastal on koolieelne rühm Oravad.

2017/2018 õppeaastaks on rühmad komplekteeritud.

2. Lasteaia personalil on tekkinud mure - kuidas toimida lapsevanematega, kes ei teavita, kui laps puudub või hilineb. Arutelus jõuti järeldusele, et rühmade ustele peaks paigaldama sellekohase meeldetuletava info ja lapsevanematele tuleks anda konkreetsemalt mõista, et rühma õpetajatel (või juhatajal) on õigus hilinejaid mitte vastu võtta ning nad koju saata.

Koosoleku juhataja Saida Kuusk

Protokollija Ave Erikso